b"\n_START_ARTICLE_\nUkshunuba\n_START_PARAGRAPH_\nUkhx\xc3\xbanuba \xe2\x80\x94en \xc3\xa0rab \xd8\xa3\xd8\xae\xd8\xb4\xd9\x88\xd9\x86\xd8\xa8\xd8\xa9, U\xe1\xba\x96x\xc5\xabnuba, del llat\xc3\xad Ossonoba\xe2\x80\x94 \xc3\xa9s el nom donat pels ge\xc3\xb2grafs musulmans a la zona sud-oest de la pen\xc3\xadnsula Ib\xc3\xa8rica, corresponent m\xc3\xa9s o menys el modern Algarve. La capital fins al segle\xc2\xa0x n'era la ciutat hom\xc3\xb2nima d'Ukhx\xc3\xbanuba, l'actual Faro. Com passava sovint, la kura era designada pel nom de la capital; per\xc3\xb2 al segle\xc2\xa0xi la ciutat d'Ukhx\xc3\xbanuba va adoptar el nom de Xantamr\xc3\xadyyat al-Gharb i a partir d'aleshores el nom d'Ukhx\xc3\xbanuba es va aplicar nom\xc3\xa9s al districte."